В Благоевград отбелязаха 140 години от рождението на Пейо Яворов
13 януари 2018 / 12:07
BOBSTH 12:07:31 13-01-2018
GI1206BO.012
Благоевград - Пейо Яворов - годишнина
В Благоевград отбелязаха 140 години
от рождението на Пейо Яворов
Благоевград, 13 януари /Димитър Владов, БТА/
Обществеността на Благоевград отбеляза 140 години от рождението на Пейо Яворов. "Аз не живея, аз горя!", с тези думи на Пейо Яворов, произнесени от студента от ЮЗУ Румен Кулянин, започна церемонията пред бюст-паметника на поета и революционера в Градската градина на Благоевград. След това венци и цветя в знак на признателност към личността и делото на Яворов положиха народният представител от ГЕРБ Даниела Савеклиева, зам.-кметът на Благоевград Емилия Тунева, представители на културни и образователни институции, граждани.
Пейо Яворов - поет символист и революционер, оставя светла диря в национално-освободителните борби на Пиринския край срещу турското господство. Яворов е един от съратниците на Гоце Делчев, четник и активен участник в Балканската война, която през 1912 г. носи освобождението на Пиринско от турско владичество. На 19 октомври 1912 г. Пейо Яворов е избран за първи кмет на освободения град Неврокоп /днешния Гоце Делчев/.